Foto: Newport Oregon Police Department / Facebook AQShning Nyuport shahri (Oregon shtati) politsiyasi fuqarolardan biri daraxtda "panjalarida avtomat ushlagan" mushuk o‘tirganini ma’lum qilgandan keyin bu "qurollangan" mushukni qo‘lga olgani otlangan. Politsiya bu xabar mantiqsiz tuyulsa-da, biroq voqea joyiga yetib kelgan. Ma’lum bo‘lishicha, "avtomat" oddiy shox bo‘lib chiqqan. "Bugun ertalab qurollangan mushuk haqida tushgan xabar asossiz bo‘lib chiqdi. Xizmat itimiz mushukni tekshirgan va mushuk oddiy shox ushlab olgani aniqlangan. Mushukka yanglish tarzda avtomat deb qabul qilingan narsa bilan suratga tushgani uchun og‘zaki ogohlantirish berildi", deb hazil aralash ma’lum qilingan politsiya xabarida.